Kongresi nuk përfill veton, lejon padinë ndaj Arabisë Saudite
Shtëpia e Bardhë argumenton se ligji për 11 Shtatorin i vë në rrezik amerikanët jashtë vendit, duke minuar imunitetin e tyre
Kongresi amerikan votoi për të mos e përfillur veton e presidentit Barak Obama rreth një projekt-ligji që lejon ngritjen e padive kundër Arabisë Saudite për sulmet terroriste të 11 shtatorit, 2001. Rezultati i votimit të mërkurën në të dyja dhomat e Kongresit ishte me shumicë dërrmuese dhe shënon herën e parë që Kongresi nuk e përfill një veto të Presidentit Obama. Pesëmbëdhjetë vjet pas 11 shtatorit, ligjvënësit ndërmorën një hap të vendosur për të lejuar padi kundër entiteteve të huaja që sponsorizojnë terrorizmin në territorin amerikan. Projektligji i ishte paraqitur Kongresit me mbështetjen e familjeve që humbën njerëz të tyre në sulmet e 11 shtatorit 2001. thotë Richard Blumenthal, Senator i shtetit Konektikat. Për Senatorin e Teksasit, John Cornyn, Shtëpia e Bardhë argumentoi se ligji i vë në rrezik amerikanët jashtë vendit, duke minuar imunitetin e tyre. tha Josh Earnest, zëdhënës i Shtëpisë së Bardhë. Por shumë prej aleatëve kryesorë të presidentit në Kongres nuk binden. tha Ben CardinSenator i shtetit Merilend. Votimet në të dyja dhomat e Kongresit përkuan shumë më njëri tjetrin. Në Senat, udhëheqësi i pakicës demokrate, Harry Reid nga Nevada, ishte i vetmi që qëndroi në anën e presidentit. Dhoma e përfaqësuesve votoi me 348 vota pro dhe 77 kundër. Rezultati është një fitore e familjeve të atyre që u vranë në sulmet terroriste të 11 shtatorit të vitit 2001. Deri tani, përpjekjet e tyre për të kërkuar drejtësi në gjykatat amerikane, pengoheshin penguar nga imuniteti ligjor i Arabisë Saudite. Pesëmbëdhjetë nga 19 rrëmbyesit e avionëve të 11 shtatorit ishin sauditë. Familjet e viktimave prej kohe besojnë se rrëmbyesit janë ndihmuar nga elementë sauditë. Por Arabia Saudite vazhdimisht ka mohuar se ka luajtur ndonjë rol në sulmet e 11 shtatorit. Ajo ka paralajmëruar për pasoja nëse projektligji do të kthehej në ligj. Presidenti Obama i tha rrjetit CNN se vendimi i Kongresit për të lejuar paditë është "gabim". Ai tha se viktimat e sulmeve të 11 shtatorit dhe familjet e tyre meritojnë mbështetje dhe kompensim nga fondi i krijuar nga administrata e tij. Por, ai tha se të lejosh qytetarët privatë të padisin një vend nën pretendimet se nuk ka bërë sa duhet për të penguar terroristët, kjo mund të dëmtojë Shtetet e Bashkuara.